
Οι στιγμές αντίστασης και εξέγερσης πρέπει να 
πολλαπλασιαστούν και να οξυνθούν παντού 


Κατά τη διάρκεια της ευρωπαϊκής συνάντησης 
κινημάτων για τον αγώνα ενάντια στα μεταλ¬ 
λεία χρυσού στη Χαλκιδική (Ββγοηά ΕαΓορθ 
^^^ηρ), ο υπουργός παραγωγικής ανασυγκρό¬ 
τησης Π. Σκουρλέτης ανακοινώνει την προσω¬ 
ρινή παύση των εργασιών, μια προεκλογική 
κίνηση εντυπωσιασμού που στοχεύει στην 
εκτόνωση της κατάστασης. Η απάντηση των 
κινημάτων και του κόσμου του αγώνα δε μπο¬ 
ρούσε παρά να είναι σαφής: ρήξη και σύ¬ 
γκρουση. Στις 23-8 διαδηλωτές προσεγγίζουν 
τις εγκαταστάσεις των μεταλλείων και ξε- 
σπούν συγκρούσεις με τους ένστολους φρου¬ 
ρούς του Μπόμπολα. Οι μπάτσοι συλλαμβά¬ 
νουν 78 άτομα με την κατηγορία της διατάρα¬ 
ξης κοινής ειρήνης. Η εκδικητική μανία των 
κατασταλτικών μηχανισμών όμως δε σταμα¬ 
τάει εδώ. Δύο σύντροφοι, οι αναρχικοί ΕγγοΙ & 
Απ0γθ 3 αρνούνται να υποβληθούν σε 


δακτυλοσκοπικό και φωτογραφικό έλεγχο 
κατά τη σύλληψη. Παραπέπονται στο αυτό¬ 
φωρο με την κατηγορία της απείθειας και κα¬ 
ταδικάζονται σε 17 μήνες με αναστολή και επι¬ 
βολή του μέτρου της διοικητικής απέλασης. 

Η αδιάλλακτη στάση των συντρόφων δεν είναι 
μια μεμονωμένη επιλογή. Είναι κομμάτι του 
συνολικότερου αγώνα ενάντια στις κατασταλ¬ 
τικές μεθοδεύσεις που επιχειρεί να επιβάλλει 
το κράτος και το κεφάλαιο μέ κύριο πεδίο δο¬ 
κιμών την υπόθεση των Σκουριών. Αμέτρητες 
διώξεις και προφυλακίσεις, επιθέσεις σε αγω¬ 
νιστές απο το μισθοφορικό στρατό των εργα¬ 
ζομένων της ΕΙ ϋοΓθάο 6οΙά, επιδρομές των 
ΕΚΑΜ στα χωριά της Χαλκιδικής, απαγωγές 
και δημιουργία τράπεζας ϋΝΑ. Είναι όμως και 
μια συμβολή στον αγώνα ενάντια στον γενι- 
κευμένο κοινωνικό έλεγχο. 

«Με απόφαση μου σήμερα ανακαλούμε τις εγκρίσεις των τεχνικών μελετών. Κατά συνέπεια αυτό 
μεταφράζεται σε ένα προσωρινό σταμάτημα των εργασιών της εταιρείας στις Σκουριές. Η εταιρεία Ελληνικός 

Χρυσός έχει παραβεί τους όρους των τεχνικών μελετών που αφορούν το έργο.» 

Πόνος Σκουρλέτης, υπουργός παραγωγικής ανασυγκρότησης 


Αυτός ήταν και ο επιθανάτιος ρόγχος της κυβέρνησης Σύριζα-Ανελ που μπροστά στην 
προδιαγεγραμμένη κατάρρευσή της, προέβαινε σε σπασμωδικές κινήσεις εντυπωσιασμού. Ήταν η 
προεκλογική ντρίπλα που επιχειρούσε ακόμη μια φορά να ανανεώσει την περίοδο ανάθεσης των 
κοινωνικών προβλημάτων και της αφομοιωτικής στρατηγικής. 

Η υλοποίηση του έργου κατασκευής των μεταλλείων στις Σκουριές, μια υπόθεση στην οποία η 
κυβέρνηση θεώρησε πως ο κίνδυνος κοινωνικών εκρήξεων προσωρινά αποσοβήθηκε, έρχεται 
ξανά στην επιφάνεια. Στις εκλογές της 25ης Ιανουάριου, η τότε αντιπολίτευση Σύριζα έθεσε ως 
αιχμιακό ζήτημα, την υπόθεση των Σκουριών. Και αυτό γιατί στο πρόσωπο των αγωνιζόμενων 
κατοίκων και του κινήματος αλληλεγγύης δεν έβλεπε τίποτε άλλο παρά μια μεγάλη δεξαμενή 
ψηφοφόρων. 

Έτσι και έγινε αφού τα ποσοστά του Σύριζα εκτινάχθηκαν, χρήζοντάς τον πρώτο κόμμα με πάνω 
από 33% και εκλέγοντας βουλευτή την Κ. Ιγγλέζη, μια καθοριστική, για την μετέπειτα αφομοιωτική 
εξέλιξη του αγώνα, φυσιογνωμία της κυβέρνησης. Ο κόσμος του αγώνα, πίστεψε πως η λύση 
μπορεί να προέλθει από τους εξουσιαστές, πως μπορεί να είναι θεσμική. Δεν ήταν βέβαια ο 
κόσμος της Χαλκιδικής αλλά ολόκληρη η κοινωνία που, με την προσφυγή για ακόμη μια φορά 
στις κάλπες, εναπόθεσε τις ελπίδες της στο Σύριζα. Το αποτέλεσμα τόσο για τον αγώνα ενάντια 
στα μεταλλεία, όσο και για την συνολικότερη κοινωνική πραγματικότητα είναι λίγο πολύ γνωστό. 

Ο Σύριζα των υποσχέσεων ρήξης με την ΕΕ, των σκισμένων μνημονίων και της πολιτικής ενάντια 
στη λιτότητα, ήρθε να συνεχίσει την πολιτική των προηγούμενων κυβερνήσεων επιβάλλοντας το 3° 
κατά σειρά μνημόνιο, την ανανέωση της υποτελειακής δέσμευσης στους Θεσμούς και την 
αναπαραγωγή της λιτότητας. Δε θρέψαμε καμία αυταπάτη για την θεσμική αριστερά. Ο 
διαχρονικός της ρόλος πλάι στους κοινοβουλευτικούς της συνεργάτες, έθετε τα συμφέροντα του 
κεφαλαίου πάνω από αυτά των εξουσιαζόμενων. 

Έτσι οι υποσχέσεις για δικαίωση του αγώνα ενάντια στην εξόρυξη χρυσού στη Χαλκιδική, η 
παύση κάθε εργασίας και η εκδίωξη της ΕΙ ϋοταάο ΘοΙά δεν ήταν τίποτε άλλο παρά ένα φθηνά 
κόλπο ψηφοθηρίας και αφομοίωσης του αγώνα. Ο Σύριζα κατάφερε προσωρινά τόσο την 
αναστολή των δυναμικών χαρακτηριστικών των κινητοποιήσεων όσο και την εξέλιξη της 
καπιταλιστικής ανάπτυξης αναίμακτα. 

Λίγες μέρες πριν την οριστική εξαγγελία των εκλογών και την ταυτόχρονη κατάρρευση της 
κυβέρνησης, ο αρμόδιος υπουργός αναστέλλει μέρος των εργασιών στις εγκαταστάσεις των 
μεταλλείων, σε μια εικονική προσπάθεια ικανοποίησης των αιτημάτων τόσο των κατοίκων όσο και 
των εργαζόμενων. Τη στιγμή που διαδηλωτές από όλη την Ευρώπη καταφθάνουν στην Χαλκιδική 
για να αναδείξουν πως τίποτε δε χαρίζεται και πως ο αγώνας ενάντια στα μεταλλεία, ένας αγώνας 
κοινωνικά δικαιωμένος, δεν έχει σταματήσει, ο Σύριζα επιλέγει ως ύστατη λύση απεμπλοκής το ίδιο 
φθηνό επικοινωνιακό κόλπο. 

Η απάντηση των κινημάτων και του κόσμου του αγώνα δε μπορούσε παρά να είναι σαφής, ως 
όφειλε: ρήξη και σύγκρουση με το κράτος και το κεφάλαιο. 4 μέρες μετά τις υπουργικές εξαγγελίες 
διαδηλωτές επιχειρούν να προσεγγίσουν τις εγκαταστάσεις των μεταλλείων. Για ώρα ξεσπούν 
συγκρούσεις με τους ένστολους φρουρούς του Μπόμπολα. Οι μπάτσοι απωθούν τους 
διαδηλωτές με αποτέλεσμα ένα λεωφορείο κατά την αποχώρηση από τον χώρο της 
συγκέντρωσης, να εγκλωβιστεί από διμοιρίες των ΜΑΤ. 

Οι μπάτσοι προσαγάγουν 78 διαδηλωτές. Όλες οι προσαγωγές μετατρέπονται σε συλλήψεις με 
την κατηγορία της διατάραξης κοινής ειρήνης. Η διαδικασία βαίνει προς ολοκλήρωση έπειτα από 
τη λήψη φωτογραφιών και αποτυπωμάτων-γενετικού υλικού (ϋΝΑ) όπου και οι συλληφθέντες 
αφήνονται ένας ένας ελεύθεροι (μέχρι να οριστεί η δίκη) έπειτα από την αντίστοιχη ταυτοποίηση. 



4 εκ των 78 συλληφθέντων όμως αρνούνται, για διαφορετικά κίνητρα, να υποβληθούν σε 
φωτογραφικό και δακτυλοσκοπικό έλεγχο, απομονώνονται από τους υπόλοιπους συλληφθέντες 
και παραπέμπονται στο αυτόφωρο με την πρόσθετη κατηγορία της απείθειας. Καταδικάζονται σε 
18 μήνες οι πρώτες δύο συλληφθείσες και 17 μήνες οι άλλοι δύο και επιβολή του μέτρου της 
διοικητικής απέλασης. Οι δύο πρώτες συλληφθείσες με καταγωγή από τη Γερμανία αποδέχονται 
το μέτρο και απελαύνονται, ενώ οι άλλοι δύο σύντροφοι, οι αναρχικοί Αηότβα & ΕιτοΙ, που 
επέλεξαν συνειδητά την αδιάλλακτη στάση κατά τη διάρκεια της σύλληψης, έπειτα απά μια 
βδομάδα κράτησης, αφήνονται προσωρινά ελεύθεροι με τον όρο της αποχώρησης από την 
Ελλάδα μέσα σε 30 μέρες. 

Η στάση των συντρόφων δεν μπορεί να αποκοπεί απο τα πολιτικά κίνητρα απο τα οποία 
εδράζεται. Η άρνηση συνεργασίας με τις διωκτικές αρχές είναι μια συμβολή τόσο στον αγώνα 
ενάντια στις εντεινόμενες κατασταλτικές μεθοδεύσεις όσο και στη γενικότερη ένταση του 
κοινωνικού ελέγχου με αφορμή την υπόθεση των διώξεων στις Σκουριές. 

Είναι γεγονός πως η εξέλιξη του αγώνα ενάντια στην εξόρυξη επεφύλασε πολύ δυναμικές κινήσεις. 
Ο αγώνας των κατοίκων έγινε κτήμα μεγάλου μέρους της κοινωνίας, διεξήχθησαν δυναμικές 
διαδηλώσεις, οι εγκαταστάσεις της Ελληνικός Χρυσός πολιορκήθηκαν ουκ ολίγες φορές παρά τα 
ασφαλιστικά μέτρα, με αποκορύφωμα τον ολοκληρωτικό εμπρησμό τους. 

Ο κίνδυνος κινηματικής αναχαίτησης του έργου ήταν παραπάνω απο ορατός καθώς ο αγώνας 
συλλογικοποιούνταν αποκτώντας αρκετές φορές ποιοτικά χαρακτηριστικά. Έτσι η υπόθεση των 
Σκουριών αποτέλεσε ένα πεδίο νέων δοκιμών και κατασταλτικών μεθοδεύσεων απο το κράτος και 
το κεφάλαιο. Το κράτος αρχικά εξαπέλυσε μια πρωτοφανή κατασταλτική επίθεση με εκατοντάδες 
δικογραφίες για διαφορετικές υποθέσεις. Συνεχείς διώξεις χωρίς στοιχεία, κλήσεις για καταθέσεις 
που οδηγούσαν σε απαγγελία κατηγοριών, απαγωγές αγωνιζόμενων και βίαιη λήψη άηα για τη 
κατασκευή γενετικής τράπεζας δεδομένων, δημιούργησαν ένα ασφυκτικά χαρτογραφημένο 
περιβάλλον. Χαρακτηριστικές και τραγικά αναντίστοιχες με το περιβάλλον ήταν οι έφοδοι στα 
σπίτια και οι συλλήψεις απο τους κουκουλοφόρους των ΕΚΑΜ στα χωριά της Χαλκιδικής. 

Από την άλλη ο παρεμβατικός ρόλος του κεφαλαίου στους κατασταλτικούς σχεδιασμούς είναι 
παραπάνω απο προφανής. Η επιβολή ασφαλιστικών μέτρων με την απαγόρευση προσέγγισης 
σε απόσταση 4Ι<γπ των εγκαταστάσεων της Ελληνικός Χρυσός, οι υπαγορευμένες διώξεις 
αγωνιστών αλλά και η δημιουργία ολόκληρου μισθοφωρικού στρατού απο τους εργαζομένους 
στα μεταλλεία που λειτούργησαν άλλωτε σαν δύναμη κρούσης και άλλωτε σαν απόπειρα 
κοινωνικής νομιμοποίησης της ανάπτυξης του κεφαλαίου παίρνοντας μεροκάματα για να 
συμμετέχουν σε διαδηλώσεις υπέρ των μεταλλείων, είναι λιγοστά απο τα παραδείγματα. Η ίδια η 
εξέλιξη της υπόθεσης των Σκουριών αποδεικνύει πως η όξυνση των κοινωνικών αντιστάσεων 
οδηγεί το κράτος και τα αφεντικά σε αδιέξοδα και συνεπώς σε αναζήτηση δραστικών λύσεων, 
μέρος των οποίων είναι και η πρωτοφανής όξυνση της καταστολής. 



Η υπερσυσσώρευση των κερδών ως μοχλός της κίνησης του κεφαλαίου προϋποθέτει την 
ανάπτυξη. Η ανάπτυξη με τη σειρά της επιβάλλει την επέλαση και η τελευταία τον θάνατο. Αυτή 
είναι η βασική καπιταλιστική αλληλουχία που εφαρμόστηκε και στην υπόθεση των Σκουριών. Η 
κατασκευή των μεταλλείων χρυσού στη Χαλκιδική, ως κομμάτι της αναπτυξιακής στρατηγικής του 


κράτους, του ντόπιου και υπερεθνικού κεφαλαίου προϋποθέτει την καταστροφή κάθε μορφής 
ζωής και την ανεπανόρθωτη λεηλασία της φύσης. 

Αυτό όμως που πρέπει να καταδείξουμε είναι τόσο τη στόχευση των κατασταλτικών μεθοδεύσεων 
όσο και την παρακαταθήκη που αυτές αφήνουν. Οι διώξεις και οι φυλακίσεις αγωνιστών, το 
φακέλωμα ολόκληρων κοινωνιών με βάση την απόσπαση φωτογραφιών, δακτυλικών 
αποτυπωμάτων και η δημιουργία τράπεζας όηα στοχεύουν στη χαρτογραφημένη κοινωνία 
γενικευμένου ελέγχου και καταστολής. Μια κοινωνία εξατομικευμένη, απαγκιστρωμένη απο 
οποιαδήποτε προοπτική απελευθέρωσης. 

Εκατοντάδες περιπτώσεις αγωνιστών τα προηγούμενα χρόνια μέσω της ατομικής ή συλλογικής 
τους στάσης συνέβαλλαν στον αγώνα ενάντια στην όξυνση του κοινωνικού ελέγχου πέρα απο 
κάθε κόστος. Πολλοί είναι μάλιστα αυτοί που βρίσκονται ακόμα διωκόμενοι ή καταδικασμένοι με 
βάση το όηα ή τα αποτυπώματα. Περιπτώσεις όπως αυτές του Αρη Σειρηνίδη που 
προφυλακίστηκε με βάση δείγμα όηα που βρέθηκε πάνω σε μάσκα ενώ στο δικαστήριο 
αθωώθηκε, του Τάσου Θεοφίλου που βρίσκεται φυλακισμένος για συνέργια σε ανθρωποκτονία 
με βάση όηα κ.α. ανέδειξαν τη χρήση του γενετικού κώδικα ως ατράνταχτο στοιχείο ενοχής. 

Η ίδια στρατηγική τα τελευταία χρόνια έχει προβλέψει απαγωγές και συλλήψεις αναρχικών με μάνη 
στόχευση την βίαιη λήψη φωτογραφιών και αποτυπωμάτων (υποθέσεις ΔΕΘ 2013, ανακατάληψη 
Ορφανοτροφείου, Σκουριές). Σε αυτά τα πλαίσια η στάση των συντρόφων και η επιλογή τους να 
αρνηθούν το φωτογραφικό και δακτυλοσκοπικό έλεγχο είναι μια ακόμη συμβολή στον αγώνα 
ενάντια στην επιβολή του γενικευμένου κοινωνικού ελέγχου μέσω των αστυνομικών μεθοδεύσεων. 

Η δίωξη των συντρόφων Αηάτβα και ΕιτοΙ που βρίσκονται υπο το καθεστώς απέλασης για δύο 
πλημελληματικές κατηγορίες δεν είναι μια απλή υπόθεση απείθειας ή μια ακόμη σύλληψη 
διαδηλωτών σε πορεία. Είναι μια υπόθεση υπαγορευμένη τόσο απο τα υψιλά κλιμάκια της 
ασφάλειας όσο και απο το ίδιο το κεφάλαιο. Είναι μια υπόθεση, η εξέλιξη της οποίας στοχεύει 
στον παραδειγματισμό όσων αγωνίζονται ενάντια στην αυξανόμενη ανάπτυξη του κεφαλαίου. 



Γι αοτό και ο αγώνας μας για την ακύρωση της απέλασης είναι κομμάτι του αγώνα 
ενάντια στην εδραίωση του καθεστώτος γενικευμένου κοινωνικού ελέγχου. 

Παύση των διώξεων στην υπόθεση των Σκουριών. 




Πόλεμο στον πόλεμο κράτους, κεφαλαίου και του μισθοφορικού τους στρατού. 


Κατάληψη Τβπα Ιηοοςιηΐία 

ίθΓΓαίηοο9ηίία.5ηυαί.9Γ 




